作者:周紫芝
標題:賀新郎
內容:白首歸何晚。笑一椽、天教負與，楚江南岸。門外春山晚無數，只有匡廬似染。但想像、紅妝不見。誰念香山當日事，漫青衫、淚溼人誰管。歌舊曲，空悽怨。將軍未老身歸漢。算功名、過了唯有，古詞塵滿。誰似淵明拚得老，飽看雲山萬點。況此老、斜川不遠。終待我他年自，剪黃花、一酹重陽盞。君為我，休辭勸。